ช่วงที่รอบแรกที่ประจำเดือนมา มากน้อยมากมาสีไม่เข้มมาก มาน้อยแถมไม่มีอาการปวดท้องหรือมีอาการคัดนมเลยค่ะ มาแต่ก็เหมือนไม่มา มาประมาณ3วัน ส่วนรอบที่ 2 ก่อนประจำเดือนมา คือมีอาการคัดนมหนักมากประมาณ1อาทิตย์ แล้วประจำเดือนก็มาเลย มีอาการปวดท้องมาก ประจำเดือนมามากมีเป็นลิ่มเลือดเป็นๆก้อนๆปนมาด้วย ต่างจากรอบที่1 จะเป็นอะไหมค่ะ เพราะไม่เคยเป็นมาก่อนเลยค่ะ
สวัสดีค่ะ เลือดประจำเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีก สีของเลือดประจำเดือนอาจมีสีแดงเข้มไปจนถึงสีออกน้ำตาลดำได้การที่ลักษณะเลือดออกต่างกันดังกล่าวมา อาจจะไม่ได้บ่งบอกอะไรที่แน่ชัด จำเป็นต้องดูระยะเวลาของรอบเดือนด้วย และดูว่าไม่มีเลือดออกผิดปกติระหว่างรอบเดือน การปวดท้องอาจจะมากน้อยต่างกันไปในแต่ละเดือนได้เช่นกันแนะนำการสังเกตอาการดังกล่าวไป หากมีเลือดออกผิดปกติทางช่องคลอดที่ไม่ใช่รอบเดือน หรือปวดท้องมากจนทำงานไม่ได้ตามปกติ อาจเป็นความผิดปกติของมดลูกหรือรังไข่ ที่ควรไปพบแพทย์ต่อไป เบื้องต้นกินยาแก้ปวดเพื่อบรรเทาอาการได้ งดการออกแรงหนักๆ งดการมีเพศสัมพันธ์ไปก่อน